தமிழ்நாட்டில் இரண்டு மில்லியன் மாணவர்களுக்கு டிஸ்லெக்ஸியா குறைபாடு இருப்பதாகச் சொல்கிறது மெட்ராஸ் டிஸ்லெக்ஸியா சங்கம். கலை மனம் படைத்தவர்களாகவும் க்ரியேட்டர்களாகவும் அறியப்படும் டிஸ்லெக்ஸியா குழந்தைகளைப் பற்றிப் பேசிய, குழந்தைகள் நலச் சிறப்பு மருத்துவர் சுப்ரமணியன், ``டிஸ்லெக்ஸியா குழந்தைகள், தேர்வில் குறைவான மதிப்பெண்ணைப் பெறுவார்கள். நம்மைப் பொறுத்தவரை எழுதி எழுதித் தள்ளுவதுதான் தேர்வு. இல்லையா!” கொஞ்சம் மௌனமாகி புன்னகைக்கிறார். ``பேப்பரில் தவறாக எழுதினாலும், இந்தக் குழந்தைகள் பதிலை அறிந்திருப்பார்கள். கேள்வித்தாளை வாசித்துக்காட்டினால், சரியான பதில்களைச் சொல்வார்கள். இந்த முக்கியப் பிரச்னையுடன் கூடுதலாக வேறு சில பிரச்னைகளும் இருக்கலாம். ஸ்பெல்லிங் சொல்ல முடியாமலும், கையெழுத்து சரிவர இல்லாமலும் சிரமப்படுவார்கள்.